Source: https://ejeb.atlatszo.hu/2020/04/30/meghosszabbodnak-a-kulonleges-szabalyok-robert-spano-a-birosag-uj-elnoke/
Timestamp: 2020-08-09 18:08:55+00:00

Document:
Meghosszabbodnak a különleges szabályok; Robert Spano a Bíróság új elnöke | Strasbourgi Figyelő
2020. április 20-án Róbert Ragnar Spanó izlandi bírát választotta elnökévé a Bíróság.
Spano tisztségében a görög Linos-Alexandre Sicilianost váltja majd, mandátumát 2020. május 18. napjától tölti be.
Robert Spano 1972-ben született, többek között az Oxfordi Egyetemen tanult. Egyetemi oktatói és közszolgálati karrierjét követően 2013 novembere óta a Bíróság bírája. 2017 májusa és 2019 áprilisa között a Bíróság II. szekciójának elnöke, 2019 május 5-e óta a Bíróság alelnöke volt.
A Bíróság új alelnökének a horvát Ksenija Turković-ot választották.
A bírák részletes önéletrajza itt elérhető.
Robert Spano, a Bíróság megválasztott elnöke. Forrás: bit.ly/2Wd9HOQ
A Strasbourgi Figyelő blogon is beszámoltunk a Bíróság által a járványügyi helyzetre tekintettel bevezetett rendkívüli ügyrendről. A Bíróság döntött ezek meghosszabbításáról is, az alábbiak szerint:
A kérelmek benyújtására rendelkezésre álló idő azonban további két hónappal meghosszabbodik: 2020 június 15-ig a le nem járt határidők nyugszanak (kivéve a Nagykamarához folyamodás három hónapos határidejét!)
Az egyesbírók által hozott, nyilvánvaló megalapozatlanságot megállapító döntésekről a kérelmezőket csak a járványhelyzet megszűntét követően értesítik
A sürgős és néhány kiemelten fontos ügy kivételével a Bíróság a járványhelyzet ideje alatt nem kommunikálja a kérelmeket az alperes kormányok felé
A bíróság döntéseit és ítéleteit elektronikus formában továbbra is közzéteszik és megküldik a kérelmezőknek, papír alapú értesítést azonban a Bíróság a járványhelyzet ideje alatt nem küld
A bizottságok, kamarák és a Nagykamara az írásbeli eljárás biztosította keretek között folytatja az ügyek feldolgozását, kérelmeket pedig továbbra is be lehet nyújtani a Bírósághoz
Ilyen is van: örökre eltiltott az EJEB egy jogi képviselőt

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság